smcproject/ml-wiki-sentences huggingface dataset:
അതേസമയം തന്നെ ശ്രീകോവിലിനു വെളിയിൽ ഭക്തജനങ്ങൾ പുറത്തുള്ള മണികൾ മുഴക്കുകയും ചെയ്യുന്നു.
ചിലയിടങ്ങളിൽ ശംഖുവിളി , നാഗസ്വര വായന, കുരവയിടൽ എന്നിവയും പതിവുണ്ട്.
ദീപിക ചക്രബർത്തി ഇംഗ്ലീഷ് വിലാസം https://ml.wikipedia.org/wiki/Dipika_chakraborty
വിവർത്തനത്തിനുള്ള കേന്ദ്ര സാഹിത്യ അക്കാദമി പുരസ്കാരം നേടിയ ആസാമീസ് എഴുത്തുകാരിയാണ് ദീപിക ചക്രബർത്തി .
കൃതികൾ സെയ് സമയ് ( സുനിൽ ഗംഗോപാധ്യായയുടെ ബംഗാളി നോവലിന്റെ വിവർത്തനം) പുരസ്കാരങ്ങൾ വിവർത്തനത്തിനുള്ള കേന്ദ്ര സാഹിത്യ അക്കാദമി പുരസ്കാരം (2013) അവലംബം ↑ http://sahitya-akademi.gov.in/sahitya-akademi/index_1.jsp
ദീപസ്തംഭം മഹാശ്ചര്യം ഇംഗ്ലീഷ് വിലാസം https://ml.wikipedia.org/wiki/Deepasthambham_Mahascharyam
കെ.ബി. മധു സംവിധാനം ചെയ്ത് 1999-ൽ പുറത്തിറങ്ങിയ ഒരു മലയാളചലച്ചിത്രമാണ് ദീപസ്തംഭം മഹാശ്ചര്യം .
ചിത്രത്തിലെ കേന്ദ്രകഥാപാത്രത്തെ അവതരിപ്പിച്ച ദിലീപ് ഒരു ഓട്ടൻ തുള്ളൽ കലാകാരനായാണ് വേഷമിട്ടിരിക്കുന്നത്.
മഹാകവി കുഞ്ചൻ നമ്പ്യാരുടെ പ്രസിദ്ധമായ ഒരു ശ്ലോകത്തിലെ ആദ്യവരിയാണ് ഈ ചലച്ചിത്രത്തിന്റെ പേരായി ഇട്ടിരിക്കുന്നത്.
ആച്ചീസ് ഫിലിംസിന്റെ ബാനറിൽ സലീം സത്താർ നിർമ്മിച്ച ഈ ചിത്രത്തിന്റെ രചന സുരേഷ് പൊതുവാൾ നിർവ്വഹിച്ചിരിക്കുന്നു.
അഭിനേതാക്കൾ ദിലീപ് – മുണ്ടൂർ രാമനന്ദൻ നമ്പ്യാർ ജോമോൾ – ഇന്ദു സംഗീത – പ്രിയ ജഗതി ശ്രീകുമാർ – നാല്പമരം നമ്പീശൻ ഹരിശ്രീ അശോകൻ – അലിയാർ രാജൻ പി. ദേവ് – നമ്പ്യാർ ഒടുവിൽ ഉണ്ണികൃഷ്ണൻ – ഗോവിന്ദവർമ്മരാജ സാലൂ കുട്ടനാട് – സുഗ്രീവൻ കവിയൂർ രേണുക – മാധവി ജഗദീഷ് – സുശീലൻ സി.ഐ. പോൾ – മാധവൻ മധുപാൽ – ദിനേശ് മാമുക്കോയ – സെയ്ത്താലി സംഗീതം
ഗാനരചന നിർവ്വഹിച്ചിരിക്കുന്നത് യൂസഫലി കേച്ചേരി , സംഗീതസംവിധാനം നിർവ്വഹിച്ചിരിക്കുന്നത് മോഹൻ സിത്താര .
"പ്രണയകഥ" മോഹൻ സിത്താര 4:47 2.
"സ്നേഹത്തിൻ പൂ നുള്ളി" കെ.എസ്. ചിത്ര 5:41 3.
"നിന്റെ കണ്ണിൽ" കെ.ജെ. യേശുദാസ് 4:10 4.
"നിന്റെ കണ്ണിൽ" രാധിക തിലക് 4:10 5.
"കളവാണി നീയാദ്യം" കെ.ജെ. യേശുദാസ് 4:48 6.
"എന്റെ ഉള്ളുടുക്കും കൊട്ടി" കെ.ജെ. യേശുദാസ് , രാധിക തിലക് 5:40 7.
"സിന്ദൂര സന്ധ്യേ" കെ.എസ്. ചിത്ര 4:47 8.
"സിന്ദൂര സന്ധ്യേ" കെ.ജെ. യേശുദാസ് 4:46 വാൽകഷണം ദിലീപ് മീശയില്ലാതെ വെള്ളിത്തിരയിലെത്തിയ ആദ്യചിത്രമാണിത്.
പുറത്തേക്കുള്ള കണ്ണികൾ ദീപസ്തംഭം മഹാശ്ചര്യം ഇന്റർനെറ്റ് മൂവി ഡാറ്റാബേസിൽ ദീപസ്തംഭം മഹാശ്ചര്യം – മലയാളസംഗീതം.
പെരിങ്ങോട് ഹൈസ്കൂൾ പഞ്ചവാദ്യ സംഘം
പാലക്കാട് ജില്ലയിലെ പെരിങ്ങോട് എന്ന ഗ്രാമത്തിലെ ഹൈസ്കൂൾ കേന്ദ്രീകരിച്ചു പ്രവർത്തിക്കുന്ന പഞ്ചവാദ്യസംഘം ആണ് പെരിങ്ങോട് ഹൈസ്കൂൾ പഞ്ചവാദ്യ സംഘം .
സംസ്ഥാന സ്കൂൾ യുവജനോത്സവങ്ങളിൽ നിരവധി തവണ സമ്മാനങ്ങൾ നേടിയിട്ടുണ്ട്.
1975-76 വർഷത്തിലാണ് പെരിങ്ങോട് സ്കൂളിൽ പഞ്ചവാദ്യത്തിന് ഹരിശ്രീ കുറിച്ചത്.
ഇതിനകം 1200ലേറെ കലാകാരന്മാർക്ക് ജന്മം നൽകി.
അന്നമനട പരമേശ്വര മാരാർ , കുളമങ്കലത്ത് നാരായണൻ നായർ, കോതച്ചിറ ശങ്കരൻ നായർ എന്നിവരാണ് ആദ്യകാലഗുരുനാഥന്മാർ.
പിന്നീട് ദീർഘകാലം വെളപ്പായ ചന്ദ്രൻ മാരാർ, കടവല്ലൂർ ഗോപാലകൃഷ്ണൻ, എരവത്ത് അപ്പുനായർ എന്നിവരുടെ ശിക്ഷണത്തിലായിരുന്നു പഠനം.
ആദ്യബാച്ചിന്റെ അരങ്ങേറ്റം പൂമുള്ളി നീലകണ്ഠൻ നമ്പൂതിരിപ്പാട് , പൂമുള്ളി രാമൻ നമ്പൂതിരിപ്പാട് എന്നിവരുടെ സാന്നിധ്യത്തിലായിരുന്നു.
അദ്ധ്യാപകർ സ്വരൂപിച്ച ചിട്ടിയായ ആയിരം രൂപയുടെ മൂലധനമായിട്ടാണ് തുടക്കത്തിൽ വാദ്യോപകരണങ്ങൾ വാങ്ങിയത്.
പിന്നീട് പൂമുള്ളി മനയിലുള്ള വാദ്യ ഉപകരണങ്ങളുമായിട്ടാണ് ആദ്യത്തെ തവണ സ്കൂൾ യുവജനോൽസവത്തിൽ പങ്കെടുത്തത്.
അന്ന് മൂന്നാം സ്ഥാനമാണ് ലഭിച്ചത്.
പിന്നീട് 2014 വരെ ഒന്നൊഴികെ എല്ലാ വർഷവും പെരിങ്ങോടിന് തന്നെയായിരുന്നു ഒന്നാം സ്ഥാനം.
പെരിങ്ങോട് ഹൈസ്കൂളിന്റെ പഞ്ചവാദ്യപ്പെരുമ നാടെങ്ങും പരന്നതോടെ സർക്കാർ ചടങ്ങുകളിൽ പെരിങ്ങോടിന്റെ വാദ്യം മുഖ്യസ്ഥാനം പിടിച്ചു.
ദൽഹിയിൽ നടന്ന റിപ്പബ്ളിക്ക് ചടങ്ങ് ഉൾപ്പെടെ ഇന്ത്യയിലെ ഒട്ടുമിക്ക സംസ്ഥാനങ്ങളിലും പെരിങ്ങോടിന്റെ പഞ്ചവാദ്യം കൊട്ടിക്കയറി.
പൂമുള്ളി നീലകണ്ഠൻ നമ്പൂതിരിപ്പാടിന്റെ നിർദ്ദേശപ്രകാരം അന്നത്തെ ഹെഡ്മാസ്റ്റർ പി.എൻ. നാരായണൻ നമ്പീശൻ, കെ.എം.സി. നമ്പൂതിരിപ്പാട്, പി. ഗോപാലൻനായർ എന്നിവർ ചേർന്നാണ് പെരിങ്ങോട് ഹൈസ്കൂൾ പഞ്ചവാദ്യസംഘമെന്ന് നാമകരണം ചെയ്തത്.
ഇതിന്റെ നടത്തിപ്പിനായി പ്രത്യേകം ചട്ടങ്ങളും ഭരണസമിതിയുമുണ്ടാക്കി ഓരോ വർഷവും കണക്ക് അവതരിപ്പിക്കുന്നതും പുതിയ ഭരണസമിതിയെ തെരെഞ്ഞടുക്കുന്നതും ജനാധിപത്യപരമായ രീതിയിൽ തന്നെ നടന്നു വരുന്നു.
കണ്ണികൾ http://www.thehindu.com/todays-paper/tp-national/tp-kerala/panchavadyam-artistes-bid-to-beat-a-record/article3823349.ece http://www.newindianexpress.com/cities/thiruvananthapuram/article596065.ece
പെരിഞ്ഞനം കൊല ഇംഗ്ലീഷ് വിലാസം https://ml.wikipedia.org/wiki/Perinjanam_Murder
തൃശ്ശൂർജില്ലയിലെ കൊടുങ്ങല്ലൂർ താലൂക്കിൽ ഉൾപ്പെടുന്ന പെരിഞ്ഞനത്ത് മുഖംമൂടിസംഘം യുവാവിനെ വെട്ടിക്കൊലപ്പെടുത്തിയ സംഭവമാണ് പെരിഞ്ഞനം കൊല എന്നറിയപ്പെടുന്നത്.
ഈ സംഭവത്തിൽ സി.പി.എം. ലോക്കൽ കമ്മിറ്റി സെക്രട്ടറി ഉൾപ്പെടെ എട്ടുപേർ അറസ്റ്റിലായിരുന്നു.
ആളുമാറിയാണ് കൊല അരങ്ങേറിയത്.
ബി.ജെ.പി. പ്രവർത്തകനെ വധിക്കാൻ നടത്തിയ ശ്രമത്തിലാണ് ആളുമാറി യുവാവിനെ കൊലപ്പെടുത്തിയത്.
കാട്ടൂർ സ്വദേശി തളിയപ്പാടത്ത് നവാസാണ് കൊല്ലപ്പെട്ടത്.
40 വയസായിരുന്നു നവാസിന്.
2014 മാർച്ച് 2നാണ് സംഭവം നടന്നത്.
സംഭവത്തിൽ സി.പി.എം. പെരിഞ്ഞനം ലോക്കൽ സെക്രട്ടറിയും ചക്കരപ്പാടം സ്വദേശിയുമായ നെല്ലിപ്പറമ്പത്ത് എൻ.കെ. രാമദാസ്, സി.പി.എം. പ്രവർത്തകരും പെരിഞ്ഞനം സ്വദേശികളുമായ നടയ്ക്കൽ ഉദയകുമാർ, പെരിഞ്ഞനം വെസ്റ്റ് കിഴക്കേടത്ത് സനീഷ്, കയ്പമംഗലം വഴിയമ്പലം സ്വദേശി ചുള്ളിപ്പറമ്പിൽ ഹബീബ് എന്നിവരും പുതുക്കാട് കല്ലൂർ പ്രദേശത്തെ ക്വട്ടേഷൻ സംഘാംഗങ്ങളായ ചെറുവാൾക്കാരൻവീട്ടിൽ റിന്റോ, അറയ്ക്കൽ സലേഷ്, ചിറ്റിയത്ത് ബിഥുൻ, പൂക്കോളി വീട്ടിൽ ജിക്സൺ, എന്നിവരാണ് സംഭവത്തിൽ അറസ്റ്റ് ചെയ്യപ്പെട്ടവർ.
സി.പി.എം. ലോക്കൽ സെക്രട്ടറി എട്ടാംപ്രതിയാണ് ഈ കൊലക്കേസിൽ.
കൊടുങ്ങല്ലൂർ ഒന്നാം ക്ലാസ്സ് ജുഡീഷ്യൽ മജിസ്‌ട്രേറ്റ് കോടതി പ്രതികളെ 3 ദിവസം പോലീസ് കസ്റ്റഡിയിൽ വിട്ടു.
മുൻപ് കൊടുങ്ങല്ലൂരിൽ നടന്ന മറ്റൊരു കൊലക്കേസിലെ പ്രതിയെ വധിക്കാനായി ലക്ഷ്യമിട്ട പദ്ധതിയാണ് ആളു മാറി കൊല്ലപ്പെടാൻ സാഹചര്യം ഉണ്ടാക്കിയത്.
ആ സംഭവത്തിൽ ഉൾപ്പെട്ട ബി.ജെ.പി. പ്രവര്ത്തകനായ കല്ലാടൻ ഗിരീഷിനെയാണ് വധിക്കാനായി പ്രതികൾ തയ്യാറായത്.
എന്നാൽ അവസാനം നിമിഷം ആളുമാറി കൊല നടക്കുകയും ചെയ്തു.
പെരിഞ്ഞനം പാർട്ടി ഓഫീസിലാണ് കൊലയ്ക്കുള്ള ആസൂത്രണം നടന്നതെന്ന് പോലീസ് പറഞ്ഞു.
മുഖംമൂടി ധരിച്ചാണ് പ്രതികൾ കൊല നടത്തിയത്.
കേസിൽ 10 പ്രതികളെ ഇരിങ്ങാലക്കുട സെഷൻസ് കോടതി ജീവപര്യന്തം തടവിന് ശിക്ഷിച്ചു.
ഇതിനെതിരെ പ്രതികൾ ഹൈക്കോടതിയിൽ അപ്പീൽ സമർപ്പിച്ചു.
കേസിൽ പ്രതിയായിരുന്ന സി.പി.എം. പെരിഞ്ഞനം ലോക്കൽ സെക്രട്ടറിയായിരുന്ന നെല്ലിപ്പറമ്പത്ത് എൻ.കെ. രാമദാസ് അപ്പീൽ പരിഗണനയിലിരിക്കേ അസുഖബാധിതനായി മരിച്ചു .
കേസിൽ പ്രതിയായിരുന്ന സുമേഷിനെ വിചാരണ കോടതി വെറുതെ വിട്ടു.
2021 ഡിസംബർ 22 ന് അപ്പീൽ അംഗീകരിച്ചുകൊണ്ട് മുഴുവൻ പ്രതികളെയും ഹൈക്കോടതി വെറുതെ വിട്ടു.
വിവാദ സംഭവം
കൊല്ലപ്പെട്ടയാളുടെയും പരിക്കേറ്റവരുടെയും കുടുംബത്തെ സഹായിക്കാനായി കൊലനടത്തിയവരും കൊല ആസൂത്രണം ചെയ്യുകയും ചെയ്തവർ തന്നെ പണം പിരിച്ചത് വിവാദമുണ്ടാക്കിയിരുന്നു.
എന്നാൽ ഈ പണം തങ്ങൾക്ക് ലഭിച്ചില്ലെന്നും അഥവാ നൽകിയാൽ തന്നെ വാങ്ങില്ലെന്നും നവാസിന്റെ വീട്ടുകാർ പറഞ്ഞു.
പെരിങ്ങോട്ടുകര
തൃശ്ശൂർ ജില്ലയിലെ താന്ന്യം പഞ്ചായത്തിൽ സ്ഥിതിചെയ്യുന്ന  ഒരു സ്ഥലമാണ് പെരിങ്ങോട്ടുകര .
പ്രസിദ്ധമായ നാലമ്പലങ്ങളിലൊന്നായ തൃപ്രയാർ ശ്രീരാമസ്വാമിക്ഷേത്രത്തിന് കിഴക്കാണ് ഈ സ്ഥലം.
തൃപ്രയാറിനെയും പെരിങ്ങോട്ടുകരയെയും വേർതിരിച്ചുകൊണ്ട് കരുവന്നൂർ പുഴയുടെ കൈവഴിയായ തൃപ്രയാർപ്പുഴ ഒഴുകുന്നു.
ഇത് ഇപ്പോൾ കനോലി കനാലിന്റെ ഭാഗമാണ്.
ഇവിടെ ശ്രീനാരായണഗുരു സ്ഥാപിച്ച ശ്രീ സോമശേഖരക്ഷേത്രം സ്ഥിതിചെയ്യുന്നു.
വർക്കല ശിവഗിരി മഠത്തിന്റെ കീഴിലാണ് ഈ ക്ഷേത്രം .
വളരേ പഴക്കമുള്ള  കനാടി ചാത്തൻ ക്ഷേത്രം , അവണങ്ങാട് കളരി ,  ഞാറ്റുവെട്ടി ഭഗവതി ക്ഷേത്രം  എന്നിവ പെരിങ്ങോട്ടുകരയിൽ സ്ഥിതി ചെയ്യുന്നവയാണ് .
തൃപ്രയാർ ക്ഷേത്രത്തിൽനിന്ന് ആറാട്ടുപുഴക്ഷേത്രത്തിലേക്ക് ഉത്സവത്തിനായി പെരിങ്ങോട്ടുകര വഴിയാണ് തൃപ്രയാർ ദേവർ ആനപ്പുറത്ത് പോകുക.
പുറത്തേക്കുള്ള കണ്ണികൾ :1.
പെരിങ്ങോട്ടുകര ചരിത്രം ഇംഗ്ലീഷ് വിലാസം https://ml.wikipedia.org/wiki/Peringottukara
പെരിഞ്ചാൻകുട്ടി ഇംഗ്ലീഷ് വിലാസം https://ml.wikipedia.org/wiki/Perinchankutty
അടിമാലിയിൽ നിന്ന് 23 Km യാത്ര ചെയ്താൽ പെരിഞ്ചാൻകുട്ടി എന്ന ഗ്രാമത്തിൽ എത്താം കട്ടപ്പനയിൽ നിന്നും 22 km ദൂരം.
പെരിയാറിന്റെ ഒരു പ്രധാന കൈവഴിയാണ് പെരിഞ്ഞാൻകുട്ടി ആറ്.
കൊന്നത്തടി , വാത്തി കുടി , നെടുംകണ്ടം പഞ്ചായത്തുകളുടെ ഒരു സംഗമമാണ് പെരിഞ്ചാൻ കുട്ടി.
നാല് വശവും മലകളൽ ചുറ്റപെട്ട ഈ പ്രദേശം പ്രകൃതി രമണീയമായ ഒരു സ്ഥലമാണ്.
അടിമാലി നെടുംകണ്ടം,അടിമാലി കട്ടപ്പന ബസ് റൂട്ടുകൾ ഇതുവഴി കടന്ന് പോകന്നു.
2009 മുതൽ   നടന്നുവരുന്ന ആദിവാസി സമരവും കുടിൽ കെട്ടി താമസവും ഈ പ്രദേശത്തെ പ്രസിദ്ധമാക്കുന്നു.
2018 മാർച്ചിലും കൊന്നത്തടി പഞ്ചായത്തിലെ  7, വാർഡിൽപെടുന്ന പെരിഞ്ചാൻകുട്ടി, മേഖലകളിൽ താമസിക്കുന്ന രണ്ടായിരത്തോളം കർഷക കുടുംബങ്ങൾക്കു പട്ടയം നൽകാൻ നടപടി സ്വീകരിക്കണമെന്നാവശ്യപ്പെട്ടാണു വഴിതടയൽ സമരം നടന്നു.
പെരിഞ്ചാങ്കുട്ടി പദ്ധതി
01962ൽ ഇവിടെ ഒരു ജലവൈദ്യുത പദ്ധതി പ്രഖ്യാപിച്ചു.
1996ൽ സർക്കാർ ആ പദ്ധതി ഉപേക്ഷിച്ചതായി പ്രഖ്യാപിച്ചു.
1962ൽ ആദിവാസികൾപട്ടയത്തിനായി സമീപിച്ചപ്പോൾ അതൊഴിവാക്കാനാണ് ഈ പദ്ധതി പ്രഖ്യാപിച്ചതെന്ന് ആരോപിക്കപ്പെടുന്നു.
അവലംബം ↑ https://localnews.manoramaonline.com/idukki/local-news/2018/06/22/23062018-article-1.html ↑
പെരിങ്ങൽകുത്ത് ജലവൈദ്യുത പദ്ധതി Porigalkuthu Hydro Electric Project Porigalkuthu Hydro Electric Project
പ്രതിവർഷം 191 ദശലക്ഷം യൂണിറ്റ് വൈദ്യുതി ഉത്പാദിപ്പിക്കാൻ ശേഷിയുള്ള കേരള സ്റ്റേറ്റ് ഇലക്ട്രിസിറ്റി ബോർഡിന്റെ ജലവൈദ്യുതപദ്ധതിയാണ് പെരിങ്ങൽകുത്ത് ജലവൈദ്യുതപദ്ധതി.
1957 മാർച്ച്   6  നു ഇതു പ്രവർത്തനം തുടങ്ങി.
തൃശ്ശൂർ ജില്ല യിലെ ചാലക്കുടി - വാൾപ്പാറ - ആളിയാർ റൂട്ടിൽ വാഴച്ചാൽ ഫോറെസ്റ് ഡിവിഷനിൽ വാഴച്ചാൽ വെള്ളച്ചാട്ടത്തിനു സമീപമായി ആണ് പദ്ധതിയിലെ പവർ ഹൗസ് നിർമിച്ചിട്ടുള്ളത്.
പദ്ധതിയിൽ ഒരു ജലസംഭരണിയും ഒരു അണക്കെട്ടും ഒരു പവർ ഹൗസും ഉൾപ്പെടുന്നു.
1) പെരിങ്ങൽകുത്ത് വൈദ്യുത നിലയം
1) പെരിങ്ങൽകുത്ത് അണക്കെട്ട് (പെരിങ്ങൽകുത്ത് ജലസംഭരണി ) വൈദ്യുതി ഉത്പാദനം
പെരിങ്ങൽകുത്ത് ജലവൈദ്യുതപദ്ധതി യിൽ 8 മെഗാവാട്ടിന്റെ ടർബൈനുകൾ (FRANCIS TYPE- Charmilles Switzerland)  ഉപയോഗിച്ച്  32 മെഗാവാട്ട്   വൈദ്യുതി ഉത്പാദിപ്പിക്കുന്നു .
English Electric UK  ആണ്  ജനറേറ്റർ.
വാർഷിക ഉൽപ്പാദനം 191   MU ആണ്.
1957 മാർച്ച്  6  നു  ആദ്യ യൂണിറ്റ് കമ്മീഷൻ ചെയ്തു.
1960 ഫെബ്രുവരി 6 നു പദ്ധതി പൂർത്തിയായി.2014 , 2015  എന്നീ വർഷങ്ങളിൽ രണ്ടു യൂണിറ്റുകൾ വീതം നവീകരണം നടത്തി പദ്ധതിയുടെ സ്ഥാപിത ശേഷി 32 ൽ നിന്ന് 36 ആയി ഉയർത്തി.
യൂണിറ്റ് റേറ്റിംഗ് കമ്മീഷൻ ചെയ്ത ദിവസം യൂണിറ്റ് 1 8 MW 06.03.1957 യൂണിറ്റ് 2 8 MW 13.01.1958 യൂണിറ്റ് 3 8 MW 24.04.1959 യൂണിറ്റ് 4 8 MW 06.02.1960 നവീകരണം യൂണിറ്റ് റേറ്റിംഗ് കമ്മീഷൻ ചെയ്ത ദിവസം യൂണിറ്റ് 1 9 MW 14.04.2014 യൂണിറ്റ് 2 9 MW 15.08.2014 യൂണിറ്റ് 3 9 MW 8.02.2015 യൂണിറ്റ് 4 9 MW 29-5-2015 കൂടുതൽ കാണുക കേരളത്തിലെ ജലവൈദ്യുതപദ്ധതികളുടെ പട്ടിക കേരളത്തിലെ അണക്കെട്ടുകളുടെ പട്ടിക
പെരിഞ്ഞനം ഇംഗ്ലീഷ് വിലാസം https://ml.wikipedia.org/wiki/Perinjanam ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
തൃശൂർ ജില്ലയിൽ പടിഞ്ഞാ‍റുഭാഗത്തായി സ്ഥിതിചെയ്യുന്ന സ്ഥലമാണ് പെരിഞ്ഞനം .
പെരിയ ജ്ഞാനമുള്ള വരുടെ ദേശം എന്നാണത്രെ പെരിഞ്ഞനം  എന്ന വാക്കിനർഥം .
ഇവിടെയാണ് അന്തരിച്ച ശ്രീ മാമച്ചോഹൻ സ്ഥാപിച്ച രാമൻ മെമ്മോറിയൽ വൊക്കേഷണൽ ഹയർസെക്കൻഡറി സ്കൂൾ സ്ഥിതിചെയ്യുന്നത് .
എൻ.എച്ച്.17 ഈ പ്രദേശത്തുകൂടി കടന്നുപോകുകയും പെരിഞ്ഞനത്തെ കിഴക്ക്.
പടിഞ്ഞാറ് എന്നിങ്ങനെ രണ്ട് ഭാഗങ്ങളാക്കിത്തീർക്കുകയും ചെയ്യുന്നു.
സുപ്രസിദ്ധ സൂഫിവര്യരായ ഉണ്ണീൻ മുഹ്യിദ്ധീൻ ബക്രി, മകൻ മഹ്മൂദുൽ ബക്റി എന്നവരുടെ ഖബറിടവും പെരിഞ്ഞനം പൊൻമാനിക്കുടം ജുമാ മസ്ജിദിന്റെ ചാരെ സ്ഥിതി ചെയ്യുന്നു
മഹ്മൂദുൽ ബക്രിയുടെ സ്മരണാർത്ഥം അവിടുത്തെ സഹോദര പുത്രനും പ്രസിദ്ധ പണ്ഡിതനുമായിരുന്ന മർഹൂം നസ്രുദീൻ ദാരിമി സ്ഥാപിച്ച മഹ്മൂദിയ്യ കേരളത്തിൽ അറിയപ്പെട്ട വിദ്യാഭ്യാസ സമുച്ചയങ്ങൾ ഉൾക്കൊള്ളുന്ന വലിയ ഒരു ട്രസ്റ്റ് ആണ് വിദ്യഭ്യാസ സ്ഥാപനങ്ങൾ മഹമ്മൂദിയ ഇംഗ്ലീഷ് സ്കൂൾ ആർ എം വി എച്ച് എസ് എസ്  പെരിഞ്ഞനം ഗവൺമെൻറ്​ യൂ പി സ്കൂൾ പെരിഞ്ഞനം ഈസ്റ്റ് യൂ പി സ്കൂൾ പെരിഞ്ഞനം ​ എസ്.എൻ.സ്മാരകം യു പി സ്കൂൾ അയ്യപ്പൻ മെമ്മോറിയൽ എൽ.പി.സ്കൂൾ വെസ്റ്റ് എൽപി സ്കൂൾ സെൻട്രൽ എൽ.പി.സ്കൂൾ എയിഡഡ് മാപ്പിള എൽ .
സ്കൂൾ എസ്.എൻ.ജി എം.എൽ പി ആരാധനാലയങ്ങൾ
ഏറെ പഴക്കമുള്ള പള്ളിയിൽ ഭഗവതിക്ഷേത്രം ഇവിടെ സ്ഥിതിചെയ്യുന്നു.
ഈ ക്ഷേത്രത്തിന് കൊടുങ്ങല്ലൂർ ശ്രീ കുരുംബ ഭഗവതിക്ഷേത്രവുമായി ബന്ധമുണ്ടെന്നാണ് പഴമക്കാർ പറയുന്നത് .
പലപ്പോഴും കൊടുങ്ങല്ലൂർ ക്ഷേത്രത്തിലേക്ക് വരുന്ന തമിഴ് ഭക്തർ ഈ ക്ഷേത്രവും സന്ദർശിച്ചേ മടങ്ങാറുള്ളൂ.
ഈ സ്ഥലത്തിന്റെ തൊട്ടടുത്താണ് സംഘകാലകൃതികളിലും സന്ദേശകാവ്യങ്ങളിലും പരാമർശിച്ചിട്ടുള്ള തൃക്കണ്ണാ‍മതിലകം സ്ഥിതിചെയ്യുന്നത്
പെരിങ്ങോട്ടുകുറിശ്ശി ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Peringottukurussi_Gramapanchayath പെരിങ്ങോട്ടുകുറിശ്ശി പെരിങ്ങോട്ടുകുറിശ്ശി 10°44′N 76°28′E ﻿ / ﻿ 10.74°N 76.47°E ﻿ / 10.74; 76.47 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല പാലക്കാട് വില്ലേജ് {{{വില്ലേജ്}}} താലൂക്ക്‌ ബ്ലോക്ക് നിയമസഭാ മണ്ഡലം തരൂർ ലോകസഭാ മണ്ഡലം ആലത്തൂർ ഭരണസ്ഥാപനങ്ങൾ പ്രസിഡന്റ് വൈസ് പ്രസിഡന്റ് സെക്രട്ടറി വിസ്തീർണ്ണം 31.45 ചതുരശ്ര കിലോമീറ്റർ വാർഡുകൾ എണ്ണം ജനസംഖ്യ 22334 ജനസാന്ദ്രത 710/ ച.
മീ കോഡുകൾ • തപാൽ • ടെലിഫോൺ +0492 സമയമേഖല UTC +5:30 പ്രധാന ആകർഷണങ്ങൾ ചൂലനുർ മയിൽസങ്കേതം
പാലക്കാട്  ജില്ലയിലെ ആലത്തൂർ താലൂക്കിൽ കുഴൽമന്ദം ബ്ളോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ്‌ പെരിങ്ങോട്ടുകുറിശ്ശി ഗ്രാമപഞ്ചായത്ത് .
പെരിങ്ങോട്ടുകുറിശ്ശി ഒന്ന്, പെരിങ്ങോട്ടുകുറിശ്ശി രണ്ട് എന്നീ വില്ലേജുകളിലായി വ്യാപിച്ചുകിടക്കുന്ന പെരിങ്ങോട്ടുകുറിശ്ശി ഗ്രാമപഞ്ചായത്തിന് 31.45 ചതുരശ്രകിലോമീറ്റർ വിസ്തീർണ്ണമുണ്ട്.
16 വാർഡുകളുള്ള ഈ പഞ്ചായത്തിന്റെ അതിരുകൾ കിഴക്കുഭാഗത്ത് കോട്ടായി പഞ്ചായത്തും, വടക്കുഭാഗത്ത് ഭാരതപ്പുഴയും , പടിഞ്ഞാറുഭാഗത്ത് തിരുവില്വാമല പഞ്ചായത്തും, തെക്കുഭാഗത്ത് കുത്തന്നൂർ ‍, തരൂർ പഞ്ചായത്തുകളുമാണ്.
1954-ലാണ് ചൂലനൂർ, പെരിങ്ങോട്ടുകുറിശ്ശി, പരുത്തിപ്പുള്ളി എന്നീ ഗ്രാമപഞ്ചായത്തുകൾ ഉണ്ടായത്.
1962-ലെ കേരള പഞ്ചായത്ത് ആക്ട് ആന്റ് റൂൾസ് പ്രകാരം പഞ്ചായത്ത് പുന:സംഘടിപ്പിച്ചപ്പോൾ മൂന്നു ഗ്രാമപഞ്ചായത്തുകളേയും ചേർത്ത് പെരിങ്ങോട്ടുകുറിശ്ശി എന്ന പേരിൽ ഒറ്റ ഗ്രാമപഞ്ചായത്താക്കി.
ഇന്ത്യയിലെ ഏക മയിൽ സംരക്ഷണകേന്ദ്രമായ ചൂലനൂർ മയിൽ സംരക്ഷണ കേന്ദ്രം ഈ പഞ്ചായത്തിലാണ്.
വാർഡുകൾ 16 അവലംബം http://www.trend.kerala.gov.in Archived 2019-09-02 at the Wayback Machine .
Census data 2001 ഇതും കാണുക കേരളത്തിലെ ഗ്രാമപഞ്ചായത്തുകളുടെ പട്ടിക പുറമെ നിന്നുള്ള കണ്ണികൾ പെരിങ്ങോട്ടുകുറിശ്ശി ഗ്രാമപഞ്ചായത്ത് Archived 2016-03-04 at the Wayback Machine .
പെരിങ്ങോളം ഈ ലേഖനത്തിന്റെ ആധികാരികത പരിശോധിക്കുന്നതിന് കൂടുതൽ സ്രോതസ്സുകളിൽ നിന്നുള്ള അവലംബങ്ങൾ ആവശ്യമാണ്.
(January 2014) ദയവായി യോഗ്യങ്ങളായ സ്രോതസ്സുകളിൽ നിന്നുമുള്ള അവലംബങ്ങൾ ചേർത്ത് ലേഖനം മെച്ചപ്പെടുത്തുക .
കോഴിക്കോട് ജില്ലയിലെ പെരുവയൽ പഞ്ചായത്തിലെ ഒരു പ്രകൃതി രമണീയമായ ഗ്രാമമാണ് പെരിങ്ങൊളം ( Peringolam ).
കോഴിക്കോട് - മൈസൂർ നാഷണൽ ഹൈവേ 766ൽ നിന്നും 2 കി.
മീറ്റർ അകലത്തിലും കോഴിക്കോട് നഗരത്തിൽ നിന്നും 15 കിലോമീറ്റർ അകലത്തിലും സ്ഥിതി ചെയ്യുന്ന ഒരു പ്രദേശമാണിത്.
ആദ്യകാലത്ത് പാറോൽ എന്നായിരുന്നു ഇവിടെ അറിയപ്പെട്ടിരുന്നത്.
പണ്ടു കാലത്ത് ഉണ്ടായിരുന്ന ഒരു 'വലിയ കുളം' കാരണമാണ്  ഈ നാടിന് പെരിങ്ങൊളം എന്ന പേരു വന്നത് എന്നു കരുതപ്പെടുന്നു.
വിദ്യാഭ്യാസ സ്ഥാപനങ്ങൾ ഗവൺമെൻറ് ഹയർ സെക്കണ്ടറി സ്കൂൾ, പെരിങ്ങൊളം
കോഴിക്കോട് ജില്ലയിലെ കുന്ദമംഗലം നഗരത്തിന്റെ ഹൃദയഭാഗത്തായി സ്ഥിതി ചെയ്യുന്ന ഒരു സർക്കാർ വിദ്യാലയമാണ് പെരിങ്ങൊളം‍ ഹയർ സെക്കണ്ടറി സ്കൂൾ.
പെരിങ്ങൊളം സ്കൂൾ എന്ന പേരിലാണ് പൊതുവെ അറിയപ്പെടുന്നത്.
ചക്കോടിയിൽ രാവുണ്ണി നായർ 1923-ൽ സ്ഥാപിച്ച ഈ വിദ്യാലയം കോഴിക്കോട് ജില്ലയിലെ ഏറ്റവും പഴക്കമേറിയ വിദ്യാലയമാണ്.
കോളേജ് ഓഫ് മാത്തമാറ്റിക്സ് ഭാരത സർക്കാറിൻറെ ജലവിഭവ ഗവേഷണകേന്ദ്രം ( CWRDM ) ഇന്ത്യൻ ഇൻസ്റ്റിറ്റ്യൂറ്റ് ഓഫ് മാനേജ്മെൻറ് ,കോഴിക്കോട് ( IIMK ) ഹിദായ്യത്തുസ്സ്വബിയാൻ മദ്രസ അൽ ബിറ്ർ ഇസ്ലാമിക് പ്രീ സ്കൂൾ സാമൂഹിക-സാംസ്കാരിക പ്രവർത്തനങ്ങൾ ജ്ഞാനപ്രദായിനി ലൈബ്രറി റീഡിംഗ് റൂം മർഹമ വിദ്യാഭ്യാസ സഹായ പദ്ധതി
പെരിങ്ങൊളം നാടിൻറെ വിദ്യാഭ്യാസ പുരോഗതി ലക്ഷ്യം വെച്ചുകൊണ്ട് എസ്.ഐ.ഒ (സ്റ്റുഡൻറ്സ് ഇസ്ലാമിക്‌ ഓർഗനൈസേഷൻ) പെരിങ്ങൊളം യൂണിറ്റിൻറെ ആഭിമുഖ്യത്തിൽ രൂപം നൽകിയ ഒരു സംരംഭമാണ് മർഹമ .
Marhamapgmlogo
പെരിങ്ങൊളം പ്രദേശത്തെ സാമ്പത്തികമായി പിന്നോക്കം നില്ക്കുന്ന സമർഥരായ വിദ്യാർത്ഥികളെ മർഹമ സഹായിക്കുന്നു Marhama2014inauguration ക്ലബുകൾ/ സാംസ്കാരിക വേദികൾ തനിമ കലാ സാഹിത്യ വേദി PGM സോക്കർ ലവേഴ്സ് കൂട്ടായ്മ കലാ സാംസ്കാരിക വേദി വെറൈറ്റി ആർട്സ് സ്പോർട്സ് ക്ലബ് ചാലഞ്ചേഴ്സ് സ്പോർട്സ് ക്ലബ് പീപ്പിൾ ആർട്സ് ക്ലബ് ഗെലാറ്റികോ സ്പോർട്സ് ക്ലബ് ചിലങ്ക കലാ സാംസ്കാരിക വേദി ടീൻ ഇന്ത്യ ഫുട്ട്ബോൾ ക്ലബ് മലർവാടി ബാലസംഘം ബാലസംഘം ഫെസ്റ്റുകൾ പെരിങ്ങൊളം ഫെസ്റ്റ് 2018 പീപ്പിൾസ് ഫെസ്റ്റ് പഞ്ചായത്ത് മേളകൾ അവലംബങ്ങൾ
പെരിങ്ങൽകുത്ത് ഇടതു തീര ജലവൈദ്യുതപദ്ധതി ഇംഗ്ലീഷ് വിലാസം https://ml.wikipedia.org/wiki/Porigalkuthu_Extention_Left_Bank_Hydro_Electric_Project
പെരിങ്ങൽകുത്ത് റിസെർവോയറിൽ മൺസൂൺ മഴക്കാലത്ത് ലഭിക്കുന്ന അധിക ജലം ഒഴുക്കി കളയുന്നത് ഒഴിവാക്കുവാൻ വേണ്ടി പെരിങ്ങൽകുത്ത്  ജലവൈദ്യുതപദ്ധതി യുടെ എക്സ്റ്റൻഷൻ ആയി നിർമിച്ച പ്രതിവർഷം 74 ദശലക്ഷം യൂണിറ്റ് വൈദ്യുതി ഉത്പാദിപ്പിക്കാൻ ശേഷിയുള്ള കേരള സ്റ്റേറ്റ് ഇലക്ട്രിസിറ്റി ബോർഡിന്റെ ജലവൈദ്യുതപദ്ധതിയാണ് പെരിങ്ങൽകുത്ത് ഇടതു തീര എക്സ്റ്റൻഷൻ ജലവൈദ്യുതപദ്ധതി , .
1999 മാർച്ച്   20  നു ഇതു പ്രവർത്തനം തുടങ്ങി.
പെരിങ്ങൽകുത്ത് പവർ ഹൗസിന്റെ ഇടതുവശത്തായി  ആണ് പദ്ധതിയിലെ പവർ ഹൗസ് നിർമിച്ചിട്ടുള്ളത് , .
പദ്ധതിയിൽ ഒരു ജലസംഭരണിയും ഒരു അണക്കെട്ടും  ഒരു പവർ ഹൗസും ഉൾപ്പെടുന്നു.
1) പെരിങ്ങൽകുത്ത് എക്സ്റ്റൻഷൻ പവർ ഹൗസ്
പെരിങ്ങൽകുത്ത് ഇടതു തീര എക്സ്റ്റൻഷൻ ജലവൈദ്യുതപദ്ധതി യിൽ 16 മെഗാവാട്ടിന്റെ ടർബൈൻ (FRANCIS TYPE- ഭെൽ  ഇന്ത്യ )  ഉപയോഗിച്ച്  16 മെഗാവാട്ട്   വൈദ്യുതി ഉത്പാദിപ്പിക്കുന്നു .
ഭെൽ  ഇന്ത്യ   ആണ്  ജനറേറ്റർ.
വാർഷിക ഉൽപ്പാദനം 74   MU ആണ്.
1999 മാർച്ച്  20  നു  യൂണിറ്റ് കമ്മീഷൻ ചെയ്തു.
യൂണിറ്റ് റേറ്റിംഗ് കമ്മീഷൻ ചെയ്ത ദിവസം യൂണിറ്റ് 1 16 MW 20.03.199 കൂടുതൽ കാണുക കേരളത്തിലെ ജലവൈദ്യുതപദ്ധതികളുടെ പട്ടിക കേരളത്തിലെ അണക്കെട്ടുകളുടെ പട്ടിക
പെർനെ
കേരളത്തിലെ കാസർഗോഡ് ജില്ലയിലെ ഒരു ഗ്രാമമാണ് പെർനെ .
കേരളത്തിലെ 18 മുച്ചിലോട്ടു ഭഗവതി ക്ഷേത്രങ്ങളിൽ ഏറ്റവും വടക്കുള്ളത് പെർനെയിലെ മുച്ചിലോട്ടു ഭഗവതി ക്ഷേത്രം ആണ് പയസ്വിനി നദിക്ക് വടക്കായി ഉള്ള ഏക മുച്ചിലോട്ടു ഭഗവതി ക്ഷേത്രവും ഇതാണ്.
കുമ്പളയിൽ നിന്ന് 5 കിലോമീറ്റർ വടക്കാണ് പെർനെ.
അനന്തപുര തടാകക്ഷേത്രത്തിന് അടുത്താണ് ഈ സ്ഥലം.
മലയാള മാസമായ മീനമാസത്തിൽ ഇവിടത്തെ ക്ഷേത്രത്തിൽ നടക്കുന്ന സമൂഹവിവാഹം പ്രശസ്തമാണ്.
അവലംബം ↑ ↑ അനുബന്ധം കാസർഗോഡ് - ഹാന്റ് ബുക്ക് Archived 2007-09-30 at the Wayback Machine .
ക്ഷേത്രത്തിന്റെ ഉപഗ്രഹ ചിത്രം
പെർപ്പെത്വായും ഫെലിസിറ്റിയും വിശുദ്ധകളായ പെർപ്പെത്വായും ഫെലിസിറ്റിയും
മൂന്നാം നൂറ്റാണ്ടിൽ (മരണം എ.ഡി. 203-നടുത്ത്) ഉത്തരാഫ്രിക്കയിലെ കാർത്തേജ് നഗരത്തിൽ ക്രൈസ്തവവിശ്വാസത്തിനു വേണ്ടി രക്തസാക്ഷിത്വം വരിച്ചതായി വിശ്വസിക്കപ്പെടുന്ന വിശുദ്ധകളാണ് പെർപ്പെത്വായും ഫെലിസിറ്റിയും .
ഒരു കൊച്ചു കുഞ്ഞിന്റെ മാതാവായിരുന്ന പെർപ്പെത്വാ 22 വയസ്സുള്ള പ്രഭുവനിതയായിരുന്നെന്നും, മരിക്കുമ്പോൾ ഗർഭിണിയായിരുന്ന ഫെലിസിറ്റി അവളുടെ അടിമയായിരുന്നെന്നും പറയപ്പെടുന്നു.
റോമൻ സാമ്രാട്ട് സെപ്തിമിയസ് സെവേരസിന്റെ ക്രിസ്തുമതപീഡനത്തിനിടെ ആഫ്രിക്കയിലെ കാർത്തേജ് നഗരത്തിലാണ് അവർ വധിക്കപ്പെട്ടത്.
മരണത്തിനു മുൻപ് തടവിലായിരിക്കെ പെർപ്പെത്വാ രചിച്ചതായി കരുതപ്പെടുന്ന അനുഭവസാക്ഷ്യം പ്രസിദ്ധമാണ്  പുരാതനകാലത്തു നിന്നുള്ള അസാമാന്യമായ വനിതാരചനകളിൽ ഒന്നെന്ന പ്രാധാന്യവും അതിനുണ്ട്.
മുഖ്യധാരയിൽ പെട്ട ക്രിസ്തീയസഭകൾ പെർപ്പെത്വാ-ഫെലിസിറ്റിമാരെ വിശുദ്ധകളായി വണങ്ങുന്നുണ്ടെങ്കിലും, ആ സഭകൾ പാഷണ്ഡത (വേദവ്യതിചലനം) കല്പിച്ച് വിലക്കിയ മോണ്ടനിസ്റ്റ് ക്രിസ്തീയപശ്ചാത്തലമായിരുന്നു ഇവരുടേതെന്നു ചൂണ്ടിക്കാണിക്കപ്പെട്ടിട്ടുണ്ട്.
രക്തസാക്ഷിചരിതം പെർപ്പെത്വാ-ഫെലിസിറ്റിമാരുടേയും മറ്റും രക്തസാക്ഷിത്വത്തിന്റെ ചിത്രീകരണം
പെർപ്പെത്വായുടെ പിതാവ് ഉപരിവർഗ്ഗപശ്ചാത്തലവും റോമൻ പൗരത്വവുമുള്ള അക്രൈസ്തവനും, മാതാവ് ക്രിസ്ത്യാനിയും ആയിരുന്നു.
അവൾ വിവാഹിതയും ഒരു കുട്ടിയുടെ അമ്മയും ആയിരുന്നെന്നു പറയുന്നെങ്കിലും ഭർത്താവ് നിലവിലുള്ള ജീവിതകഥയിൽ പ്രത്യക്ഷപ്പെടുന്നില്ല.
ജ്ഞാനസ്നാന സ്വീകരണത്തിനു പരിശീലനം നടത്തിക്കൊണ്ടിരുന്നവരുടെ (Catechumens) ഒരു ചെറുസംഘത്തിൽ ഉൾപ്പെട്ടിരുന്ന അവളെ, ക്രിസ്ത്യാനിയാകുന്നതിലെ അപകടം അറിഞ്ഞിരുന്ന പിതാവ് വിശ്വാസത്യാഗത്തിനു നിർബ്ബന്ധിച്ചു.
പിതാവിന്റെ നിർബ്ബന്ധം വകവയ്ക്കാതെ ഉടൻ ജ്ഞാനസ്നാനം സ്വീകരിച്ച അവളും ഫെലിസിറ്റി ഉൾപ്പെടെ മറ്റുള്ളവരും താമസിയാതെ തടവിലാക്കപ്പെട്ടു.
ഇടയ്ക്ക് ജയിലിൽ കുഞ്ഞിനൊപ്പം കഴിയാൻ അനുമതി കിട്ടിയെങ്കിലും അത് ഏറെക്കാലം തുടർന്നില്ല.
സ്വന്തം കുഞ്ഞിൽ നിന്നു പിരിഞ്ഞു കഴിയേണ്ടി വന്നതും വിശ്വാസം ത്യജിക്കാനുള്ള പിതാവിന്റെ തുടർച്ചയായ നിർബ്ബന്ധവും എല്ലാം ചേർന്ന് തടവുശിക്ഷയുടെ കാലത്ത് പെർപ്പെത്വാ നേരിട്ട ധർമ്മസങ്കടങ്ങൾ അവളുടെ സ്മരണകളിൽ പ്രത്യക്ഷപ്പെടുന്നു.
ജയിൽ ശിക്ഷയുടെ കാലത്ത് പെർപ്പെത്വായ്ക്കുണ്ടായതായി പറയപ്പെടുന്ന വെളിപാടുകളും സ്മരണകളുടെ ഭാഗമാണ്.
അപകടങ്ങൾ പതിയിരുന്ന ഒരു കോവണിയിലൂടെ സ്വർഗീയാരാമത്തിലേക്കുള്ള കയറ്റത്തിന്റെ ദർശനമായിരുന്നു അവയിലൊന്ന്.
മറ്റൊരു ദർശനത്തിൽ അവൾ, അർബുദം ബാധിച്ച് ഏഴാം വയസ്സിൽ ജ്ഞാനസ്നാനം സ്വീകരിക്കാതെ മരിച്ച സ്വന്തം സഹോദരനെ, പരലോകത്തിൽ പൈദാഹങ്ങളും തീവ്രതാപവും സഹിക്കുന്ന നിലയിൽ കാണുന്നു.
തുടർന്ന് അയാൾക്കു വേണ്ടി പ്രാർത്ഥിച്ച പെർപ്പെത്വാ മറ്റൊരു ദർശനത്തിൽ അവനെ ശിക്ഷാമുക്തനായും കണ്ടു.
മരണത്തിന്റെ തലേന്നു വരെയുള്ള കഥയാണ് പെർപ്പെത്വായുടെ സ്മരണയിലുള്ളത്.
കാർത്തേജിലെ പൊതുപ്രദർശനശാലയിൽ വലിയ പുരുഷാരത്തിന്റെ മുൻപിൽ കാണികളുടെ വിനോദത്തിനും ഇരകളുടെ അപമാനത്തിനും വേണ്ടി ഒരുക്കിയിരുന്ന മർദ്ദനത്തിനൊടുവിലായിരുന്നു പെർപ്പെത്വായും ഫെലിസിറ്റായും സുഹൃത്തുക്കളും വധിക്കപ്പെട്ടത്.
അവരെ കാളകളെക്കൊണ്ട് കുത്തിക്കുന്നതും മറ്റും അതിന്റെ ഭാഗമായിരുന്നു.
ഒടുവിൽ പെർപ്പെത്വായെ തലവെട്ടിക്കൊല്ലാൻ ചുമതല കിട്ടിയ ഗ്ലാഡിയേറ്റരുടെ കൈ വിറച്ചപ്പോൾ അവൾ സ്വയം വാളിനു വഴികാട്ടി അയാളെ സഹായിച്ചതായും പറയപ്പെടുന്നു.
അവലോകനം വിശുദ്ധ പെർപ്പെത്വാ, ക്രൊയേഷ്യയിലെ ഒരു ചുവർചിത്രം
ദർശനവരത്തിന്റെ നൈരന്തര്യത്തിനു പ്രാധാന്യം കല്പിക്കുകയും വിശ്വാസിസമൂഹത്തിൽ സ്ത്രീകൾക്കു കൂടുതൽ സ്ഥാനം നൽകുകയും ചെയ്ത മോണ്ടനിസ്റ്റ് ക്രിസ്തീയതയുടെ പശ്ചാത്തലം ഉള്ളവരെങ്കിലും, പെർപ്പെത്വായും ഫെലിസിറ്റിയും കാലക്രമത്തിൽ ക്രിസ്തീയമുഖ്യധാരയിൽ വിശുദ്ധപദവി കണ്ടെത്തി.
എങ്കിലും അവരുടെ രക്തസാക്ഷിചരിതത്തിലെ അടിസ്ഥാനരേഖയായ പെർപ്പെത്വായുടെ രചനയുടെ അസാമാന്യസ്വഭാവം അതിന്റെ പിൽക്കാലസംശോധകരേയും സാമാന്യവിശ്വാസികളായ ഭക്തന്മാരേയും വിഷമിപ്പിച്ചിട്ടുണ്ട്.
കുടുംബബന്ധങ്ങളേയും മക്കളുടേയും മാതാപിതാക്കളുടേയും ഉത്തരവാദിത്തങ്ങളേയും സംബന്ധിച്ച വ്യവസ്ഥാപിതക്രിസ്തീയതയുടെ നിലപാടുകളോട് ചേർത്തുവായിക്കാവുന്നതല്ല ആ രചന.
വിശ്വാസത്തിനു വേണ്ടിയാണെങ്കിലും സ്വന്തം പിതാവിനെ ധിക്കരിക്കുകയും കുഞ്ഞിനെ ഉപേക്ഷിക്കുകയും ചെയ്യുന്നവളാണ് പെർപ്പെത്വാ.
പെർപ്പത്വായുടെ ഭർത്താവ് കഥയിൽ പ്രത്യക്ഷപ്പെടുന്നേയില്ല.
അവളുടെ ദർശനാനുഭവങ്ങളിൽ ചിലതും ക്രിസ്തീയതയിൽ കാലക്രമേണ അംഗീകരിക്കപ്പെട്ട സങ്കല്പങ്ങളുമായി ഒത്തുപോകുന്നില്ല.
പെർപ്പെത്വായുടെ സഹോദരന് നരകതാപത്തിൽ നിന്നു മോചനം കിട്ടാൻ പൗരോഹിത്യത്തിന്റെ ഔപചാരികമായ ഇടപെടൽ വഴി ലഭിക്കുന്ന കൂദാശാപരമായ വരപ്രസാദം വേണ്ടിവന്നില്ല.
അവലംബം ↑ തിരുസഭാചരിത്രസംഗ്രഹം, പ്രസാധനം, ദ സെയിന്റ് തോമസ് പ്രെസ് പാലാ, 1966 (പുറങ്ങൾ 11-12) ↑ വിശുദ്ധ പെർപ്പെത്വാ, ബ്രോക്കാംപ്ടൺ റെഫറൻസ് ഡിക്ഷണറി ഓഫ് സെയിന്റ്സ് (പുറങ്ങൾ 153-54) 1 2 3 Diarmaid Macculloch, Christianity: The First Three Thousand Years (പുറങ്ങൾ 162-63) ↑ "..she guided to her throat the dagger of the reluctant gladiator...."
വിൽ ഡുറാന്റ് , "സീസറും ക്രിസ്തുവും", സംസ്കാരത്തിന്റെ കഥ മൂന്നാം ഭാഗം (പുറം 49)
പെർമനന്റ് അക്കൗണ്ട് നമ്പർ ഇംഗ്ലീഷ് വിലാസം https://ml.wikipedia.org/wiki/Permanent_account_number ഭാരതം
വരുമാന നികുതിയടയ്ക്കുന്ന ഓരോ വ്യക്തിയുടെയും വിവരങ്ങൾ ശേഖരിച്ചു വയ്ക്കുന്നതിനായി ആദായ നികുതി വകുപ്പ് ആവിഷ്കരിച്ച മാർഗ്ഗമാണ് പെർമനന്റ് അക്കൗണ്ട് നമ്പർ അഥവാ പാൻ (Permanent Account Number - PAN).
ഇത് ഇന്ത്യയിൽ  ഒരു നികുതി ദാതാവിനു നൽകുന്ന  ദേശീയ തിരിച്ചറിയൽ സംഖ്യ  (National Identification Number) ആണ്.
ഒരു സീരിയൽ നമ്പറിൽ ഒരു കാർഡ് മാത്രമേ രാജ്യത്ത് ഉണ്ടാകൂ.
ഈ നമ്പർ ആലേഖനം ചെയ്ത് വ്യക്തികൾക്ക് നൽകുന്ന കാർഡിനെ പാൻ കാർഡ് എന്ന് വിളിക്കുന്നു.
അനധികൃത പണമിടപാടുകളും കള്ളപ്പണവും തടയാൻ ഉദ്ദേശിച്ചാണ് ആദായനികുതി വകുപ്പിന്റെ 139(എ)പ്രകാരം PAN വ്യവസ്ഥകൾ വിഭാവനം ചെയ്തിട്ടുള്ളത്.
ആദായനികുതി അടയ്ക്കാനും, റിട്ടേൺ (Income Tax Return) വർഷാവർഷങ്ങളിൽ ഗവണ്മെന്റിനു സമർപ്പിക്കാനും മാത്രമല്ല, ദൈനംദിന എല്ലാ സാമ്പത്തിക ഇടപാടുകൾക്കും വരും കാലങ്ങളിൽ പാൻ നിർബന്ധമായേക്കാം.
ഒരു വ്യക്തിയുടെ വിറ്റു വരവ്, വരവ്, ഇൻകം ടാക്സ് പരിധിക്കുള്ളിലാണ് എങ്കിൽ(വർഷം രണ്ടര ലക്ഷം)(AD 2018 ൽ) ആ വ്യക്തി  പാൻ കാർഡ് നിർബന്ധമായും ഉപയോഗിക്കേണ്ടതാണ് .
അത് പോലെ ഇപ്പോൾ ചില ബാങ്കുകളിൽ അക്കൗണ്ട് തുടങ്ങാനും ഇന്ത്യയിൽ ഇൻവെസ്റ്റ് ചെയ്യാനും പാൻ കാർഡ്  നിർബന്ധമാണ് .
ഇൻകം ടാക്സ് ഡിപ്പാർട്മെൻറ് ആണ് പാൻ കാർഡ്  നൽകുന്നത്.
പാൻ ഘടന
പെർമനെന്റ് അക്കൗണ്ട് നമ്പറിൽ ആദ്യം  5 ഇംഗ്ലീഷ് അക്ഷരങ്ങളും (Alphabets) പിന്നെയുള്ള 4 അക്കങ്ങളും, അവസാനം ഒരു ഇംഗ്ലീഷ് അക്ഷരവുമായിരിക്കും.
അതായത് ആകെ 10 എണ്ണം.
ഇവ ഓരോന്നും പല മേഖലകളെയും പ്രതിനിധാനം ചെയ്യുന്നു.
അവ ഇപ്രകാരമാണ് :-
(എ)  ആദ്യത്തെ 3  അക്ഷരങ്ങൾ AAA മുതൽ ZZZ വരെയുള്ള ഏത് അക്ഷരവുമാകാം.
(ബി)  നാലാമത്തെ അക്ഷരം താഴെ പറയുന്ന സംഗതികൾ ഉൾക്കൊള്ളുന്നു :- C  - Company
P  - Person
H  - HUF (Hindu Undivided Family) 
F  - Firm
A  - Association Of Persons 
T  - Association Of Persons (Trust)
B  - Body Of Individuals (BOI)
L  - Local Authirity
J  - Artificial Juridical Person 
G  - Government
അഞ്ചാമത്തെ അക്ഷരം കാർഡ് ഉടമയുടെ പേരിന്റെ ആദ്യാക്ഷരം സൂചിപ്പിക്കുന്നു.
അടുത്ത 4 അക്കങ്ങളും 0001 മുതൽ 9999 വരെയുള്ള ഏതെങ്കിലും 4 അക്കങ്ങൾ ആയിരിക്കും.
അവസാനത്തെ(പത്താമത്തെ) അക്ഷരം ആദ്യത്തെ 5 അക്ഷരങ്ങളുടെയും 4 അക്കങ്ങളുടെയും ഒരു സമവാക്യ പ്രക്രിയയിലൂടെ ജനിപ്പിക്കുന്ന (generate ചെയ്യുന്ന) അക്ഷരമാക്കൽ പരിശോധനാ അക്ഷരം ആണ്.
മുകളിലെ ഘടന പിന്തുടരുന്നില്ലെങ്കിൽ ആ കാർഡിന് സാധുതയില്ല.
പാൻ കാർഡ് -ചില അറിവുകൾ
ഇത് പ്ലാസ്റ്റിക് കൊണ്ട് പൊതിഞ്ഞ (laminated)ആയ  ഒരു കാർഡ് ആണ്.
ATM Card പോലെ.
ഇതിൽ താഴെ പറയുന്ന സംഗതികൾ ഉണ്ടായിരിക്കും :- PAN കാർഡ് ഉടമയുടെ പേര് കാർഡ് ഉടമയുടെ അച്ഛന്റെ പേര് ജനനത്തീയതി ഫോട്ടോ ബാങ്ക് അക്കൗണ്ട് നമ്പർ (ഒളിഞ്ഞു കിടക്കുന്നു) ഒപ്പ് കാർഡ് അനുവദിച്ച തിയ്യതി (ഇത് കാർഡിലെ ഫോട്ടോയുടെ വലതു വശത്തു ലംബമായി കാണപ്പെടുന്നു) പാൻ നിർബന്ധമായുള്ള അവസരങ്ങൾ
ഇനിപ്പറയുന്ന ക്രയവിക്രയങ്ങൾക്ക് പാൻ നിർബന്ധമാണ് : Rs.50,000-നു മുകളിൽ നിക്ഷേപം.
Rs.50,000-നു മുകളിൽ ഡ്രാഫ്റ്റിന് അപേക്ഷിക്കുക ക്രെഡിറ്റ് കാർഡിനോ മ്യൂച്ചൽ ഫണ്ട് പോലുള്ള നിക്ഷേപപദ്ധതികൾക്കോ അപേക്ഷിക്കുക ഒരു ലക്ഷത്തിൽ കൂടുതൽ വിലയുള്ള ആസ്തികൾ വാങ്ങുകയോ വിൽക്കുകയോ ചെയ്യുക 5 ലക്ഷത്തിൽ കൂടുതൽ വിലയുള്ള സ്ഥലം വാങ്ങുകയോ വിൽക്കുകയോ ചെയ്യുക മോട്ടോർ വാഹനങ്ങൾ വാങ്ങുകയോ വിൽക്കുകയോ ചെയ്യുക കയറ്റുമതി /ഇറക്കുമതി 25,000 രൂപയ്ക്കു മുകളിലുള്ള വിദേശയാത്ര പാൻ കാർഡ്  ലഭിക്കാൻ ചെയ്യേണ്ടത്
നാഷണൽ സെക്യൂരിറ്റി ഡെപ്പോസിറ്ററി സർവീസ് ലിമിറ്റഡ് അംഗീകാരം നൽകിയ ഏജൻസികൾ വഴിയാണ് പാൻ കാർഡ് ലഭിക്കുക.
കേരളത്തിൽ ഇതിന്റെ ചുമതല യൂണിറ്റ് ട്രസ്റ്റിനാണ്.
അവരുടെ ബന്ധപ്പെട്ട ശാഖയിൽ നിന്ന് അപേക്ഷ വാങ്ങി പൂരിപ്പിച്ചു നൽകണം.
www.nsdlindia.com എന്ന വെബ് സൈറ്റിൽ നിന്നു അപേക്ഷ ഡൌൺലോഡ് ചെയ്തും ഉപയോഗിക്കാം.
ഇപ്പോൾ അക്ഷയ കേന്ദ്രങ്ങൾ വഴിയും അപേക്ഷകൾ സ്വീകരിക്കുന്നുണ്ട്.
379 രൂപയാണ് അപേക്ഷാഫീസ് (AD-2021 -ജൂലൈ യിൽ).
അപേക്ഷയുടെ കൂടെ  സമർപ്പിക്കേണ്ട രേഖകൾ/പ്രമാണങ്ങൾ:- 3.5 cm X 2.5 cm വലിപ്പമുള്ള കളർ ഫോട്ടോ.
മേൽവിലാസവും ജനന തീയതിയും തെളിയിക്കാനുള്ള രേഖകൾ.